इलाहाबाद : जिला बेसिक शिक्षा अधिकारी संजय कुशवाहा ने शनिवार को फूलपुर विकास खंड के छह विद्यालयों का निरीक्षण किया। इसमें दो विद्यालयों में गंभीर अनियमितता मिली। यहां पर प्राथमिक विद्यालय कनेहटी में प्रधानाध्यापक वीरेंद्र सिंह को निलंबित किया गया। यहां पर नामांकन के सापेक्ष छात्र उपस्थिति अति न्यून पाया जाना, नवीन छात्र नामांकन में रूचि न लेना, पूर्व के दिवसों में छात्रों की उपस्थिति, मध्यान्ह भोजन में लाभार्थी बढ़ाकर दर्ज कराना, विद्यालय में बरात रुकवाना और वांछित अभिलेख उपलब्ध जवाब मांगा मांगा गया है। 1 प्राथमिक विद्यालय पतुलकी में पांच शिक्षक-शिक्षिकाओं अनियमितता के कारण कार्यवाही की गई है। यहां प्रधान अध्यापक राजेंद्र प्रसाद अनुपस्थित पाए गए। विद्यालय में ताला लगा हुआ था। इसक अतिरिक्त विद्यालयों में फर्श का टूटा होना, विद्यालय की रंगाई पुताई का न होना आदि अनियमिता पाई गई। इनका वेतन अग्रिम आदेश तक रोक दिया गया है। यहां पर सहायक अध्यापिका मोनी जायसवाल, उम्मे ऐमन, मनोज कुमार विद्यार्थी अनुपस्थित रहे। इन सभी का वेतन रोकने आदेश दिया गया।